Ak teplota neklesá, zvážte iné spôsoby znižovania horúčky a opatrenia na podporu liečby chrípky.
Dobrý deň.Dcerka (7 rokov )ma chrípku a uz druhý deň teploty nad 39 .Podavam striedavo Paralen sirup 10 ml a Nurofen sirup 8 ml každé 4 hodiny ale mam pocit ze účinok nieje dostačujúci a teplota hlavne po Paracetamole klesne len minimalne a do dvoch hodin je znovu na pôvodnej hodnote .
Dobrý deň,
ďakujeme za Vašu otázku.
Pri horúčke sa odporúča podávať prípravky s obsahom paracetamolu a ibuprofénu. Dávkovanie sa riadi hmotnosťou dieťaťa, nie vekom, vďaka čomu zabezpečíte, že dieťa nepoddávkujete a liek bude dostatočne účinný. Pri veľmi vysokej teplote, sa odporúča striedanie paracetamolu s ibuprofénom najskôr po 4 hodinách. Neudávate hmotnosť dieťaťa, preto nemôžem overiť, či sú dávky dostatočné, avšak pre 7 ročné dieťa sú už vhodné aj iné liekové formy okrem sirupov. Vhodný je napr.
Panadol Junior čapíky 250 mg
. Aplikuje sa 1 čapík pre deti s telesnou hmotnosťou 15-30 kg. Ďalšou možnosťou je
Paralen 125
, ktorý je vhodný pre deti od 3 rokov a 9 kg. Taktiež
Paralen 500
sa môže použiť u detí od 6 rokov (alebo s telesnou hmotnosťou vyššou ako 20 kg) 1/2 – 1 tableta Paralenu 500 (250 – 500 mg paracetamolu), maximálna denná dávka sú 3 tablety Paralenu 500(1,5 g paracetamolu).
Účinná látka ibuprofén je pre deti sa nachádza napr. v prípravku
NUROFEN pre deti Active
, vhodný od 6 rokov (20-30 kg): prvá dávka je 1-2 tablety, ďalej sa v prípade potreby podáva 1-2 tablety každých 6-8 hodín. Maximálna dávka je 6 tabliet počas 24 hodín. Ďalšou možnosťou je
NUROFEN Junior s pomarančovou príchuťou 100 mg
, používa u detí vo veku od 7 do 12 rokov s telesnou hmotnosťou 20 - 40 kg.
Ak teplota neklesne napriek podaniu antipyretík do 30-tich minút a je vyššia ako 39 °C, začnite ju zrážať pomocou vlažnej vody (sprcha alebo zábal). Ochladzovanie je potrebné opakovať kým horúčka neklesne pod 38,2. °C.  Neznižujte teplotu ochladzovaním, pokiaľ má dieťa triašku, pocit zimy alebo výrazné chladné končatiny. Naopak, vtedy treba dieťa prikryť a podávať teplé tekutiny. Tekutiny sú veľmi dôležité pri boji s horúčkou, ak má dieťa nedostatok tekutín, antipyretikum nemusí byť účinné.
Užitočné rady pri horúčke u malých detí sú zhrnuté aj v nasledujúcom
článku.
V prípade pretrvávania horúčky viac ako 3 dni alebo pri zhoršení zdravotného stavu dieťaťa je potrebné absolvovať vyšetrenie u pediatra.
Prajem všetko dobré.
S pozdravom
Mgr. Emma Halás Haluščíková